   ڪراچي (ويب ڊيسڪ) من موهڻي اداڪارا مايا علي لاڪ ڊائون دوران پنهنجي انسٽاگرام اڪائونٽ تي دلچسپ پوسٽ شيئر ڪندي مداحن کي لطف اندوز ڪري رهي هئي پر هاڻ هن عارضي طور سوشل ميڊيا کان پري رهڻ جو فيصلو ڪيو آهي. اهڙو اعلان اداڪارا پنهنجي انسٽاگرام اڪائونٽ تي هڪ تصوير سان گڏ ڪيو. مايا علي انسٽاگرام تي پنهنجي هڪ وڻندڙ تصوير جاري ڪئي ۽ لکيو ته ”مان ڄاڻان ٿي ته سڀ ڪو ان صورتحال کي مختلف انداز ۾ منهن ڏئي رهيو هوندو، جيئن ته مان اڳ به چئي چڪي آهيان سدائين هڪ اميد هوندي آهي ته هي وقت به گذري ويندو. هن وڌيڪ لکيو ته ”مان عارضي طور سوشل ميڊيا کان پري ٿي رهي آهيان، هر ڪو پنهنجي بهترين ڪوشش ڪري رهيو آهي ته هن وقت کي ڪيئن گذاريو وڃي، مان به سوچيو ته هي بهترين وقت آهي، جڏهن مان پنهنجي سڪون جي ڳولا ڪيان ۽ پاڻ کي بهتر ڪيان“. اداڪارا موجب مان الله پاڪ جو شڪر ادا ڪيان ٿي ته ان مون کي ايترين رحمتن سان نوازيو، ڪڏهن ڪڏهن اسان کي انهن رحمتن جي باري ۾ سوچڻ گهرجي، جيڪي خدا اسان کي ڏنيون آهن.